“ศบค.” เผย “แพทย์” กทม. ติด “โควิด” เพิ่ม 1 ราย อีก 27 ราย มาจาก 12 ประเทศ
“ศบค.” เผย “แพทย์” กทม. ติด “โควิด” เพิ่ม 1 ราย อีก 27 ราย มาจาก 12 ประเทศ 
“ศบค.” เผย “แพทย์” กทม. ติด “โควิด” เพิ่ม 1 ราย อีก 27 ราย มาจาก 12 ประเทศ
14 ธ.ค. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (14 ธ.ค.63) ระบุพบผู้ป่วยยืนยันติดเชื้อรายใหม่เพิ่ม 28 ราย
โดยในจำนวนนี้เป็นผู้เดินทางมาจากต่างประเทศและเข้าสถานกักกันที่รัฐจัดให้ (State Quarantine) 27 ราย ประกอบด้วย สหราชอาณาจักร 3 ราย , สวีเดน 1 ราย , ฝรั่งเศส 2 ราย , ยูเครน 1 ราย , ปากีสถาน 1 ราย , โปแลนด์ 2 ราย , อินโดนีเซีย 1 ราย , อาเซอร์ไบจาน 1 ราย , บาห์เรน 7 ราย , เยอรมนี 1 ราย , เมียนมา 6 ราย และจอร์แดน 1 ราย
ส่วนอีก 1 ราย เป็นผู้ติดเชื้อในประเทศจากกรุงเทพมหานคร เป็นบุคลากรการแพทย์ เพศหญิง อายุ 27 ปี
ทั้งนี้ ทำให้จำนวนผู้ป่วยยืนยันสะสม ล่าสุดเพิ่มขึ้นเป็น 4,237 ราย เป็นผู้ป่วยที่ติดเชื้อภายในประเทศ 2,463 ราย ผู้ป่วยที่เดินทางมาจากต่างประเทศ 1,774 ราย อยู่ในสถานกักกันที่รัฐจัดให้ 1,243 ราย มีผู้ป่วยที่รักษาหายเพิ่ม 17 ราย รักษาหายแล้วรวมเป็น 3,940 ราย ยังมีผู้ป่วยรักษาตัวอยู่ในโรงพยาบาล 237 ราย ยอดผู้เสียชีวิตสะสมคงที่ 60 ราย

